Ivana Skočibušić

Odjel za informacijske znanosti

Prva godina diplomskog studija informacijskih znanosti

Akademska godina 2018/2019.

**Zadatak** - Izabrana poglavlja iz informacijskih znanosti

**Library Carpentry**

Library Carpentry je pokrenuo lekcije i tečaj za zaposlenike u knjižnicama sa tematikom informacija. Njihov cilj je pokrenuti adekvatno korištenje raznih softvera i podataka u svojem poslu, ali i da se to znanje širi i da polaznici ovih tečajeva mogu prenositi to znanje na druge. Njihov tečaj se sastoji od nekoliko temeljnih kolegija kao: *Introduction to Data*, *The UNIX Shell*, *OpenRefine* i *Introduction to Git.* Međutim, postoje i napredniji kolegiji kao: *Tidy Data*, *SQL*, *Webscraping*, *Introduction* *to Python*, *Introduction to Data for Archivists.* Pomoću ovih kolegija polaznici će moći učinkovito, efektivno i izvodljivo koristiti podatke i softverske vještine kao programiranje u Phytonu i samo korisštenje OpenRefine i Gita. Lekcije uključuju učenje pojmova, fraza i koncepta u softverskom razvoju i kako najbolje raditi sa strukturama podataka te kako pametno pretraživati. Veliku pozornost posvećuju poučavanju UNIX ljuske, njezinog sučelja naredbenog retka, osnovnu navigaciju ljuske i korištenje petlji za povezivanje naredbi u UNIX-u. Polaznici će također naučiti kako kvalitetno baratati podacima, kako ih podijeliti preko datoteka te kako brojati i vaditi podatke. Potiču korištenje OpenRefine da bi se transformirali i očistili podaci. Library Carpentry uči knjižničare razumjeti pojmove i fraze korištene u softverskom razvoju te kako primijeniti znanost o podacima u svojim svakodnevnim zadacima na poslu, kako pomoću programiranja transformirati podatke iz jednog oblika u drugi, kako efektivnije raditi sa istraživačima i IT zaposlenicima te znati ispraviti zadatke podložene greškama.

**Data Carpentry**

Data Carpentry potiče podatkovnu pismenost, njezinu primjenu i učenje. Njihov tečaj razvija i uči osnovne podatkovne vještine potrebne za provođenje istraživanja. Njihova misija je pružiti istraživačima visoko kvalitetne lekcije kako pametno pretraživati informacije koje su raspoređene po područjima znanosti. Radionica podučava osnovne vještine za rad s podacima učinkovito i ponovljivo. Danas postoji brdo informacija iz kojih se trebaju prepoznati one prave. Jedan od glavnih zadataka knjižničara je poučavanje drugih o informacijskoj pismenosti, tako da je ovaj tečaj od iznimne važnosti za podatkovno/informacijske struke. Fokus ovog tečaja je naučiti uvodne računalne vještine potrebne za upravljanje i analizu podataka u svim područjima istraživanja, što je knjižničarima veoma potrebno osobito ako rade u visokoškolskoj knjižnici. Njihove lekcije su specifične za domenu i nadograđuju postojeće znanje polaznika kako bi im se omogućilo da brzo primijene vještine naučene na vlastita istraživanja. Temeljni kolegiji koji se nude pod „Social siences“ (to područje bi bilo najviše relevantno za knjižničare) su: *Social Science Workshop Overview*, *Data Organization in Spreadsheets for Social Scientists*, *Data Cleaning with OpenRefine for Social Scientists*, *Data Analysis and Visualization with R for Social Scientists*. Napredniji kolegiji su: *Data Analysis and Visualization with Python for Social Scientists* i *Data Management with SQL for Social Scientists.*

**Software Carpentry**

Software Carpentry uči istraživače kompjutorske vještine koje će im pomoći da naprave više toga u kraćem vremenu i sa manje komplikacija. Naravno vještine koje se nauče na tom tečaju nisu samo za istraživače, nego i za bilo koga u informacijskim djelatnostima. Glave jedinice učenja su the Unix shell, verzija kontrola sa Git-om, i programski jezik (Python ili R). Znači temeljni kolegiji su: *The Unix Shell*, *Version Control with Git*, *Programming with Python*, *Plotting and Programming in Python*, *Programming with R*, *R for Reproducible Scientific Analysis.* Naravno imaju i napredne kolegije kao: *Automation and Make*, *Programming with MATLAB, Using Databases and SQL* i *Version Control with Mercurial.*

Za kompetentno obavljanje poslova u podatkovno/informacijski intenzivnim strukama su prvenstveno potrebne informacijska i informatička pismenost, a svakako dobro dođu kompetencije/vještine koje se tiču rada sa podacima(organiziranje), programiranje, korištenje baza podataka itd. Library Carpentry i Software Carpentry imaju slične kolegije, obadva tečaja daju veliku važnost Unix Shellu, Gitu i Phytonu. Dana Carpentry također daje važnost Phytonu ali je veći fokus na čišćenje podataka u OpenRefine i analiziranje podataka.